Document ID: 31989D0505

31989D0505
L 247/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юли 1989 година
за определяне на критериите за вписване в регистри на хибридни свине за разплод
(89/505/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 88/661/ЕИО на Съвета от 19 декември 1988 г. относно зоотехническите стандарти, приложими за животни за разплод от рода на свинете (1), и по-специално член 10, параграф 1, трето тире от него,
като има предвид, че във всички държави-членки регистрите се водят или създават от сдружения на животновъди, развъдни организации, частни предприятия или официални служби;
като има предвид, че поради това е необходимо да се определят критериите за вписване на хибридни свине за разплод в регистрите;
като има предвид, че преди да бъдат вписани в регистъра, животните трябва да отговарят на точни условия за родословие и идентификация;
като има предвид, че предвидените в настоящото решение мерки са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
За да бъдат вписани в регистъра, хибридните свине за разплод трябва:
-
да са идентифицирани след раждането по правилата на въпросния регистър,
-
да са с установено родословие в съответствие с правилата на въпросния регистър.
Член 2
Адресати на настоящото решение са държавите-членки.
Съставено в Брюксел на 18 юли 1989 година.

Labels: 7
6